CELEX: 52013DP0551
Language: da
Date: 2013-10-30 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 30. oktober 2013 om betingelserne for, hvornår en ydeevnedeklaration for byggevarer kan gøres tilgængelig på et websted (C(2013)7086) — 2013/2928(DEA))

15.12.2016   
            
            
               DA
            
            
               Den Europæiske Unions Tidende
            
            
               C 468/273
            
         P7_TA(2013)0551
   Afgørelse om ikke at gøre indsigelse: betingelserne for, hvornår en ydeevnedeklaration for byggevarer kan gøres tilgængelig på et websted
   Europa-Parlamentets afgørelse om ikke at gøre indsigelse mod Kommissionens delegerede forordning af 30. oktober 2013 om betingelserne for, hvornår en ydeevnedeklaration for byggevarer kan gøres tilgængelig på et websted (C(2013)7086) — 2013/2928(DEA))
   (2016/C 468/53)
   
      Europa-Parlamentet,
   
   
               —
            
            
               der henviser til Kommissionens delegerede forordning (C(2013)7086),
            
         
               —
            
            
               der henviser til Kommissionens skrivelse af 14. november 2013, hvori den anmoder Parlamentet om at erklære, at det ikke vil gøre indsigelse mod den delegerede forordning,
            
         
               —
            
            
               der henviser til artikel 290 i traktaten om Den Europæiske Unions funktionsmåde,
            
         
               —
            
            
               der henviser til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1) (byggevareforordningen), særlig artikel 7, stk. 3, og artikel 63, stk. 1,
            
         
               —
            
            
               der henviser til forretningsordenens artikel 87a, stk. 6,
            
         
               —
            
            
               der henviser til, at der ikke er gjort indsigelse inden for den frist, der er fastsat i forretningsordenens artikel 87a, stk. 6, tredje og fjerde led, og som udløb den 10. december 2013,
            
         
               A.
            
            
               der henviser til, at det er vigtigt at sikre, at den delegerede forordning om e-indkøb træder i kraft hurtigst muligt, i betragtning af at de væsentlige bestemmelser i basisretsakten, herunder bestemmelserne om fastsættelse af ydeevnedeklarationer, finder anvendelse fra den 1. juli 2013;
            
         
               B.
            
            
               der henviser til, at muligheden for at gøre disse deklarationer tilgængelige på internettet efter lovgiverens ønske vil give fabrikanter af byggevarer mulighed for at reducere omkostningerne og også øge fleksibiliteten i byggesektoren som sådan;
            
         
               C.
            
            
               der henviser til, at den delegerede forordning burde have været forberedt af Kommissionen på forhånd med henblik på at undgå den uheldige forsinkelse med hensyn til at give fabrikanter mulighed for en fritagelse fra forpligtelsen til i papirform eller elektronisk at indgive eksemplarer af en ydeevnedeklaration for hver enkelt vare, der gøres tilgængelig på markedet;
            
         
               D.
            
            
               der henviser til, at det er yderst vigtigt, at såvel Parlamentet som Rådet kan udøve deres rettigheder som medlovgivere som fastsat i traktaterne, herunder beslutningen om, hvilke elementer der skal delegeres til Kommissionen i fremtidige basisretsakter, og at Parlamentet kan deltage i høringer — på linje med medlemsstaternes eksperter og andre interessenter — forud for vedtagelsen af en delegeret retsakt og på en gennemsigtig måde;
            
         
            
               1.
            
            
               erklærer, at det ikke gør indsigelse mod den delegerede forordning;
            
         
            
               2.
            
            
               pålægger sin formand at sende denne afgørelse til Rådet og Kommissionen.
            
         
      (1)  EUT L 88 af 4.4.2011, s. 5.